stanford-oval/wikipedia huggingface dataset:
Adrenaline Rush 2007

| Adrenaline Rush 2007 Twista |
| --- | --- | --- |

Studioalbumin tiedot
 Äänitetty : 2006–2007
 Julkaistu: 18. syyskuuta 2007
 Tuottaja(t): Basement Beats, Cuzzo, Jazze Pha, R. Kelly, The Neptunes, Toxic
 Tyylilaji: rap
 Kesto: 60.12
 Levy-yhtiö: Atlantic
Twistan muut julkaisut
| 2 for 10 2005 | Adrenaline Rush 2007 2007 | Mobstability II: Nation Business 2008 |
Singlet albumilta Adrenaline Rush 2007
 ”Give It Up” Julkaistu: 2007
Adrenaline Rush 2007 on rap-artisti Twistan kuudes studioalbumi. Albumi julkaistiin Yhdysvalloissa 18. syyskuuta 2007.
Taustatietoa

Albumi sijoittui ilmestymisviikollaan 10. sijalle Billboard 200 -listalla myyden 41 000 kappaletta. Toisella viikolla albumia myytiin 18 000 kappaletta, ja se putosi 49. sijalle.
Kesäkuussa 2008 albumia oli myyty 364 000 kappaletta.
Kappaleet

| # | Kappale | Tuottaja(t) | Vierailija(t) | Aika |
| --- | --- | --- | --- | --- |
| 1 | "Adrenaline Rush the Saga Continues..." |  |  | 1:17 |
| 2 | "Charged" | Toxic |  | 2:47 |
| 3 | "What It Is?" (skit) |  |  | 0:26 |
| 4 | "I Ain't That Nigga" | Toxic |  | 3:22 |
| 5 | "Say Say" | Jazze Pha | Cee-Lo, Jazze Pha & Big Zak | 4:28 |
| 6 | "Whip Game Proper" | Cuzzo | Lil Wayne | 4:19 |
| 7 | "No Pistols" | Toxic | Speedknot Mobstaz | 3:57 |
| 8 | "Phone" (skit) |  |  | 0:16 |
| 9 | "Love Rehab" | R. Kelly | R. Kelly | 3:58 |
| 10 | "Seven Day Hustle" | Toxic | Toxic | 3:49 |
| 11 | "Creep Fast" | Toxic | T-Pain | 3:31 |
| 12 | "Wrist Stay Rocky" | Nonstop for Basement Beats |  | 3:41 |
| 13 | "What Would Twista Do If He Wasn't Rappin'" (skit) |  |  | 1:06 |
| 14 | "Give It Up" | The Neptunes | Pharrell | 3:31 |
| 15 | "The Come Up" | Toxic |  | 4:08 |
| 16 | "Ain't No Hoes" | Cuzzo | Bone Thugs-N-Harmony | 5:13 |
| 17 | "Pimp Like Me" | Cuzzo |  | 4:06 |
| 18 | "Ya With It or Ya Ain't" (skit) |  |  | 1:52 |
| 19 | "Trouble | Cuzzo |  | 4:23 |
| 20 | "Be a Hustla" (Circuit City -bonuskappale) | Toxic |  | 4:09 |
| 21 | "Heist" (Circuit City -bonuskappale) | Toxic |  | 4:06 |
| 22 | "Bussin' No Discussin'" (iTunes-bonuskappale) | Cuzzo |  | 4:03 |
Arvostelut

Allmusic:
Pitchfork: 4.4/10
Virginia Madsen

Virginia Madsen vuonna 2009.
Virginia Madsen (s. 11. syyskuuta 1961, Chicago, Illinois, Yhdysvallat) on yhdysvaltalainen näyttelijä ja Oscar-ehdokas. Hänet tunnetaan elokuvista Candyman (1992), Lännen jättiläinen (2001), Artworks (2003), Sideways (2004) ja Joy (2015). Hän on näytellyt myös televisioelokuvassa Kuolleet eivät valehtele (1988). Madsen esiintyi myös vuonna 2011 ensi-iltansa saaneessa elokuvassa Red Riding Hood – Punahilkka, jossa hän näytteli päähenkilö Valerien äitiä.
Palkinnot

Critics Choice Award (2005)
Independent Sprit Award (2005)
Screen Actors Guild Awards (2004)
Saturn (1993)
Palkinnot > Ehdokkuudet

Oscar (2005) paras naissivuosa
Golden Globe (2005)
Screen Actors Guild Awards (2005)
Yksityiselämä

Madsen oli naimisissa Danny Hustonin kanssa vuosina 1989-1992. Hän elää näyttelijä Antonio Sabato Jr:n kanssa. Heillä on yksi poika (s. 1994).
Aiheesta muualla

Virginia Madsen Internet Movie Databasessa. (englanniksi)
Adrian Petriw

| Adrian Petriw> Henkilötiedot |
| --- | --- |
Koko nimi:  Adrian Roman Petriw
Syntynyt: 5. elokuuta 1987 (ikä 37) Toronto, Ontario, Kanada
Ammatti:  näyttelijä
Näyttelijä
Merkittävät roolit:  Mitch Leckie (Edgemont) Rautamies (Iron Man: Armored Adventures)
Aiheesta muualla
Viralliset kotisivut
IMDb 
Adrian Roman Petriw (s. 5. elokuuta 1987 Toronto, Ontario, Kanada) on kanadalainen näyttelijä, joka tuli tunnetuksi televisiosarjasta Edgemont. Äänirooleja Petriw on tehnyt elokuvaan Next Avengers: Heroes of Tomorrow, joka oli myös hänen ensimmäinen Marvel-projektinsa, sekä animaatiosarjaan Iron Man: Armored Adventures, jossa Petriw on nuoren Tony Starkin äänenä.
Aiheesta muualla

Adrian Petriw TV.comissa (Arkistoitu – Internet Archive) (englanniksi)
Voice Actor Profile. Voice Chasers. Arkistoitu 28.4.2013. Viitattu 16.6.2024. (englanniksi)
Yj

Yj tarkoittaa seuraavia:
joktojoule, tunnus yJ, energian yksikkö
jottajoule, tunnus YJ, energian yksikkö
YJ, Jeep Wranglerin malli
Ylihärmän Junkkarit, YJ, suomalainen urheiluseura.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yj”, voi hakea sivunnimihaulla, laajalla sivunnimihaulla tai tekstihaulla.
Adrian Nordlund

Anders Adrian Nordlund (16. kesäkuuta 1831 Vaasa – 27. heinäkuuta 1866) oli suomalainen oopperalaulaja, äänialaltaan basso. Hän esiintyi Tukholman oopperassa 1859–1861, oli sen jälkeen kiinnitettynä Kielin teatteriin 1862–1863 ja vieraili muun muassa Hampurin ja Berliinin oopperoissa. Hän sai kiinnityksen Milanon La Scalaan, mutta ei ehtinyt siirtyä sinne ennen kuolemaansa.
Hänen isänsä oli kirkkomuusikko Antti Nordlund.
Aiheesta muualla

Kotivuori, Yrjö: Anders Adrian Nordlund. Ylioppilasmatrikkeli 1640–1852. Helsingin yliopiston verkkojulkaisu 2005.
Adipocere Records

| Adipocere Records |
| --- | --- |
Perustettu:  1999
Perustajat:  Christian Bivel
Tilanne:  lopettanut
Tyylilajit:  black metal
Kotimaa:  Ranska
Sijainti:  Bourg-en-Bresse
Kotisivu
Infobox OKNimi-testi OK: 
Adipocere Records on entinen ranskalainen itsenäinen levy-yhtiö, joka lopetti toimintansa vuonna 2008.
Levy-yhtiö ehti julkaista mm. yhtyeiden Moonspell ja Christ Agony levytyksiä.
Aiheesta muualla

Levy-yhtiön kotisivut
Aleksandr Gusev

Aleksandr Gusev -nimisiä henkilöitä ovat:
Aleksandr Gusev (1955–1994), Neuvostoliittoa edustanut maahockeypelaaja ja olympiamitalisti
Aleksandr Gusev (1947–2020), Neuvostoliittoa edustanut jääkiekkoilija, olympiavoittaja ja maailmanmestari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aleksandr Gusev”, voi hakea sivunnimihaulla, laajalla sivunnimihaulla tai tekstihaulla.
Airut (lehti)

| Näkövammaisten Airut |
| --- | --- |
Entiset nimet:  Sokeain Airut
Lehtityyppi:  printtilehti, pistekirjoituslehti, Daisy-äänilehti, Luetus-julkaisu, verkkolehti, verkko-pdf 
Julkaisija:  Näkövammaisten liitto
ISSN:  ISSN 03582930
Levikki:  Printtilehti n. 7 500, pistekirjoituslehti n. 170, Daisy-cd n. 1 300, Daisy-online (Luetus-kuuntelu) n. 360, Luetus-julkaisu (wlf): n. 226 (2023) 
Perustettu:  1912
Päätoimittaja:  Marika Mäkinen
Kotimaa:  Suomi
Ilmestymistiheys:  6 kertaa vuodessa
Kieli:  suomi
Aiheesta muualla
[www.airutlehti.fi Kotisivu]
Näkövammaisten Airut on vuodesta 1912 alkaen ilmestynyt Näkövammaisten liiton jäsenlehti, jota julkaisee Näkövammaisten liitto. Lehti on ilmestynyt nimellä Näkövammaisten Airut vuodesta 1980. Aiemmin se ilmestyi nimellä Sokeain Airut.
Lehti on luettavissa printtilehtenä, pistekirjoituksella, Daisy-äänilehtenä (cd ja Daisy-online), Luetus-julkaisuna, verkkolehtenä ja verkko-pdf:nä.
Władysław I Lyhyt

Władysław I Lyhyt (noin 1260 – 1333) oli Piast-sukun kuulunut puolalainen ruhtinas ja Puolan kuningas.
Hän syntyi Kujavian ruhtinaan pojaksi, ja peri isänsä muodolisen aseman jo nuorena. Aluksi äiti toimi sijaishallitsijana, ja myöhemmin Władysław joutui jakamaan perintönsä veljiensä kanssa. Hän laajensi hallitsemiaan alueita 1280- ja 1290-luvuilla aina Krakovaan asti. Vuonna 1320 hänet kruunattin koko Puolan kuninkaaksi, vaikka lännessä häneen viitattiin edelleen vain Krakovan ruhtinaana.
Władysławin puoliso oli Jadwiga Kaliska ja heidän ainoa poikansa oli Kasimir III Suuri. Heidän tyttärensä Elisabet (n. 1305–1380) avioitui Unkarin kuningas Kaarle Robertin kanssa vuonna 1320.
Aleksandr Guskov

| Aleksandr Guskov> Henkilötiedot |
| --- | --- |
Syntynyt: 26. marraskuuta 1976 (ikä 47) Nižni Novgorod, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  oikea puolustaja
Maila:  vasen
Pituus:  189 cm
Paino:  95 kg
Seura
Seura:  TsSKA Moskova
Sarja:  KHL
Pelinumero:  7
Pelaajaura
Pääsarjaura:  2005–
Aik. seurat:  Traktor Tšeljabinsk RSL) Lada Toljatti (RSL) Neftehimik Nižnekamsk (RSL) Ak Bars Kazan (RSL) Avangard Omsk (RSL) HK Lokomotiv Jaroslavl (KHL)
NHL-varaus:  200. varaus, 2003 Columbus Blue Jackets
Aleksandr Aleksandrovitš Guskov (ven. Александр Александрович Гуськов, s. 26. marraskuuta 1976 Nižni Novgorod, Venäjän SFNT Neuvostoliitto) on venäläinen jääkiekkoilija. Guskov pelaa KHL-joukkue TsSKA Moskovassa.
Guskovin ura pääsarjatasolla alkoi vuonna 1998 Traktor Tšeljabinskissä. Vain 11. pelatun ottelun ottelun jälkeen hän siirtyi Lada Toljattiin, jossa hän pelasi kauden loppuun. Kaksi seuraavaa kautta Guskov pelasi Neftehimik Nižnekamskissa. Kaudelle 2001–2002 hän siirtyi Lokomotiv Jaroslavliin, jossa hän oli voittamassa kahta peräkkäistä Venäjän mestaruutta vuosina 2002 ja 2003. Vuonna 2004 Guskov siirtyi Ak Bars Kazaniin, mistä hän kuitenkin siirtyi kesken kauden Avangard Omskiin. Omskissa Guskov oli voittamassa vuonna 2005 Euroopan seurajoukkueiden mestaruutta, sekä hopeaa kotimaansa liigassa vuonna 2006. Hopeakauden jälkeen Guskov pelasi vuoden Lada Toljatissa. Kaudelle 2007–2008 hän siirtyi toistamiseen Lokomotiviin. Jaroslavlissa Guskov oli voittamassa toista Venäjän mestaruussarjan hopeamitalia vuonna 2008. Kaudeksi 2011–2012 hän siirtyi TsSKA Moskovaan.
Aleksandr Guskov on osallistunut kolmiin (2002, 2003 ja 2004) jääkiekon maailmanmestaruuskilpailuihin Venäjän maajoukkueessa, tuloksena hopeaa vuodelta 2002.
Węgrówin piirikunta

Węgrówin piirikunta (puol. powiat węgrowski) on yksi Masovian voivodikunnan piirikunnista. Piirikunnan arvioitu väkiluku oli vuoden 2019 lopussa 65 822. Siihen kuuluvat kahdeksan kuntaa ovat Grębków, Korytnica, Liw, Łochów, Miedzna, Sadowne, Stoczek ja Wierzbno.
Węgrówin piirikunnalla on yhteistä rajaa Ostrówin, Sokołówin, Siedlcen, Mińskin, Wołominin ja Wyszkówin piirikuntien kanssa.
Piirikunnan väestöpyramidi 2014.
Vuoden 2019 lopussa Węgrówin piirikunnan asukkaista 50,1 prosenttia oli naispuolisia ja 49,9 prosenttia miespuolisia. Alle 18-vuotiaat muodostivat 19 prosenttia piirikunnan väestöstä, työikäiset 59,5 prosenttia ja eläkeikäiset 21,5 prosenttia väestön keski-iän ollessa 41,3 vuotta. Vuonna 2019 piirikunnassa syntyi 707 lasta. Węgrówin piirikunnan väkiluvun ennakoidaan pienenevän 55 826 asukkaaseen vuoteen 2050 mennessä.
Vääksyn Yhteiskoulu

Vääksyn Yhteiskoulussa toimivat Asikkalan kunnan peruskoulun luokat 7–9 sekä lukio. Lukiossa opiskelee noin 190 oppilasta, yläkoulussa noin 340. Lukiossa on ilmailulinja, josta voi jatkaa ilmailuammattiin. Lukio ja yläaste toimivat samassa rakennuksessa, joten monet opettajista opettavat kummallakin asteella. Henkilökuntaa koulussa on noin 50. Jarkko Koponen toimii yläasteen että lukion rehtorina yhdessä apulaisrehtori Sari Puputin kanssa.
Koulu sijaitsee Vääksyn taajamassa koulunmäellä muutaman kilometrin päässä keskustasta. Samalta mäeltä löytyy myös Aurinkovuoren koulu (ent. Vääksyn koulu), Asikkalan kunnan kirjasto, urheilukenttä sekä liikuntahalli.
Historia

Vääksyn Yhteiskoulu on perustettu vuonna 1926. Koulun eri rakennusosat ovat valmistuneet vuosina 1931, 1958 ja 1975. Vuonna 1999 valmistui suuri saneeraus- ja uudisrakennushanke. Vuonna 2022 kunnanvaltuusto päätti vanhan koulun purkamisesta. Aiemmista lautakuntapäätöksistä oli valitettu hallinto-oikeuteen, joka katsoi, että 1990-luvun laajennuksen myötä alkuperäisen, Toivo Salervon suunnitteleman rakennuksen suojelulle ei ollut enää perustetta. Vanha koulurakennus purettiin ja opiskelu uudessa YIT:n elinkaarimallilla rakennetussa koulussa aloitettiin elokuussa 2024.
Vääksyn Yhteiskoulun historiikki julkaistiin 15. joulukuuta 2007. Julkistamistilaisuus pidettiin Vääksyn Yhteiskoulun Tuki- ja Stipendisäätiön 50-v. juhlan yhteydessä.
Aiheesta muualla

Koulun verkkosivu (Arkistoitu – Internet Archive)
Nikula, Katriina: Loistakoon kirkkaana tiedon valo - Vääksyn Yhteiskoulu 1924-2007. Vääksyn Yhteiskoulu 2007.
Yamhillin piirikunta

Yamhillin piirikunta (engl. Yamhill County) on Yhdysvaltojen Oregonin osavaltiossa sijaitseva piirikunta. Sen väkiluku oli 107 100 vuonna 2019. Piirikunnan hallintokeskus on McMinnvillen kaupunki. Piirikunta on perustettu 5. heinäkuuta 1843.
Aiheesta muualla

Kuvia tai muita tiedostoja aiheesta Yamhillin piirikunta Wikimedia Commonsissa
Władysław Dąbrowski

| Henkilötiedot |
| --- | --- | --- | --- |
Syntymäaika: 21. syyskuuta 1947 (ikä 77)
Syntymäpaikka: Grodzisk Mazowiecki,  Puola
Pelipaikka: hyökkääjä
Junioriseurat
–1966:  Pogoń Grodzisk Mazowiecki
Seurat
| Vuodet | Seura | O | (M) |
| 1966–1968 |  Legia Varsova | – | (–) |
| 1968–1972 |  RKS Ursus | – | (–) |
| 1972–1973 |  Widzew Łódź | 22 | (9) |
| 1973–1977 |  Legia Varsova | 114 | (44) |
| 1977–80 |  Widzew Łódź | 52 | (9) |
| 1981–1983 |  OTP | 78 | (48) |
| 1984 |  Kajaanin Haka | 16 | (4) |
| 1984–1985 |  RKS Ursus | – | (–) |
 Seurajoukkueuran tilastot kattavat vain kansalliset sarjat.
Władysław Dąbrowski (s. 21. syyskuuta 1947 Grodzisk Mazowiecki) on puolalainen entinen jalkapalloilija. Hän pelasi urallaan 166 ottelua Puolan liigassa Legia Varsovan ja Widzew Łódźin joukkueissa vuosina 1973–1980, tehden niissä yhteensä 53 maalia.
Vuodet 1981–1984 Dąbrowski pelasi Suomessa I divisioonaa Oulun Työväen Palloilijoissa sekä Kajaanin Hakassa. Kaudella 1981 hän voitti maalikuninkuuden 26 maalillaan. Se pysyi Suomen toiseksi korkeimman sarjatason maaliennätyksenä vuoteen 2014 saakka, jolloin ennätyksen rikkoi FC Hakan Kalle Multanen.
Affärscentrum

| Affärscentrum |
| --- | --- |
 Affärscentrum syksyllä 2008.
Osoite:  Aurakatu 5 - Eerikinkatu 12
Rakennustyyppi:  Liikerakennus
Valmistumisvuosi:  1921, 1926
Suunnittelija:  Wäinö Määttä, August Krook
Rakennuttaja:  Ab Affärscentrum Oy
Urakoitsija:  Arvi Ahti
Omistaja:  Kiinteistö Oy Affärscentrum Fastighets Ab
Kerrosluku:  6
Tilavuus:  17 500
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Affärscentrum on Turussa kauppatorin laidalla sijaitseva liikerakennus. Myös Vanun talona tunnettu amerikkalaishenkinen kuusikerroksinen rakennus valmistui torin laitaan kahdessa vaiheessa vuosina 1921 ja 1926. Nykyisin rakennus on osa koko korttelin kattavaa liikekeskus Forumia.
Galleria

Wikimedia Commonsissa on kuvia tai muita tiedostoja aiheesta .
Kauppatori ja Affärscentrum 1920-luvulla.
Turun Vanu syksyllä 1933.
Affärscentrum 1960-luvulla.
Kauppatorin rakennuksia iltavalaistuksessa vuonna 2008.
Hamburger Börs ja Affärscentrum vuonna 2011.
Adrian Pasdar

Pasdar vuonna 2008
Adrian Pasdar (s. 30. huhtikuuta 1965 Pittsfield, Massachusetts) on yhdysvaltalainen näyttelijä ja elokuvaohjaaja. Hänellä on isänsä puolelta iranilaiset ja äitinsä puolelta saksalaiset sukujuuret.
Adrian Pasdar on tehnyt monipuolisen uran niin elokuva- kuin televisionäyttelijänäkin. Hänet tunnetaan parhaiten Nathan Petrellin roolista televisiosarjassa Heroes, jossa hän on näytteli vuosina 2006–2009. Vuonna 1999 ilmestyi Adrianin ohjaama pienen budjetin elokuva Cement.
Hän on naimisissa laulaja Natalie Mainesin kanssa ja pariskunnalla on kaksi lasta.
Valikoitu filmografia

Pimeyden läheisyys (1987)
Carlito's Way (1993)
Profit (1996–1997)
Rajatapaus (2000–2002)
Heroes (2006–2009)
Valtapeliä (2012)
S.H.I.E.L.D. Agentit (2014–2018)
Grand Hotel (2019)
Aiheesta muualla

Adrian Pasdar Internet Movie Databasessa. (englanniksi)
Adrian Pasdar NNDB:ssä
Aleksandr Poskrjobyšev

Poskrjobyšev (oik. Stalinin takana) NKP:n vuoden 1934 puoluekokouksessa
Aleksandr Nikolajevitš Poskrjobyšev (ven. Александр Николаевич Поскрёбышев, 7. elokuuta 1891 Slobodskoi – 3. tammikuuta 1965 Moskova) oli Josif Stalinin henkilökohtainen sihteeri vuosina 1935–1952.
Poskrjobyšev oli sihteerintyönsä ohella päällikkönä niin sanotussa erikoisosastossa, joka valvoi valtio- ja puolue-elinten toimintaa, myös turvallisuus- ja tiedusteluelinten osalta. Hän teki Stalinin käyttöön poliittisia muistioita. Hän oli tärkeä lenkki pääsihteerin ja ulkomaailman välillä siten, että hän saattoi päättää, mitkä asiat kulkevat Stalin arvioitavaksi ja päätettäväksi.
Aleksandr Hanžonkov

Aleksandr Hanžonkov.
Aleksandr Aleksejevitš Hanžonkov (ven. Алекса́ндр Алексе́евич Ханжо́нков, 8. elokuuta 1877 nykyisen Donetskin alueen Hanžonkovo – 26. syyskuuta 1945 Jalta) oli venäläinen elokuva-alan yrittäjä, elokuvatuottaja ja -ohjaaja. Hän oli yksi venäläisen elokuvan pioneereista.
Aleksandr Hanžonkov syntyi kasakkaupseerin perheeseen. Hän valmistui Novotšerkasskin junkkerikoulusta vuonna 1896 ja osallistui Venäjän–Japanin sotaan. Ensimmäiset elokuvansa nähtyään hän jätti sotilasuransa ja antautui elokuva-alalle. Vuonna 1906 Hanžonkov perusti Moskovaan yrityksen, joka aluksi toimi ranskalaisten Pathén veljesten edustajana. Jo seuraavana vuonna Hanžonkovin yritys alkoi tuottaa myös kotimaisia filmejä. Vuoteen 1909 mennessä yhtiöstä oli tullut Venäjän suurin elokuvanvalmistaja. Vuonna 1911 julkaistiin Venäjän ensimmäinen täysipitkä näytelmäelokuva Oborona Sevastopolja (”Sevastopolin puolustus”), jossa Hanžonkov toimi toisena ohjaajana ja käsikirjoittajana. Hän tuotti ensimmäisenä myös dokumentti-, opetus- ja animaatioelokuvia. Hanžonkovin yhtiössä työskentelivät muun muassa ohjaajat Pjotr Tšardynin, Jevgeni Bauer ja Lev Kulešov, näyttelijät Ivan Mozžuhin, Vera Holodnaja ja Vitold Polonski sekä animaattori Vladislav Starevitš.
Vuodesta 1924 lähtien Hanžonkov työskenteli Goskinon tuotanto-osaston konsulttina ja vuodesta 1925 Proletkinon tuotantojohtajana. Hän on kirjoittanut muistelmateoksen Pervyje gody russkoi kinematografii (”Venäläisen elokuvan ensimmäiset vuodet”, 1937).
Aiheesta muualla

Aleksandr Hanžonkov Internet Movie Databasessa. (englanniksi)
Airut:ciwi

| Airut: ciwi Tenhi |
| --- | --- | --- |

EP-levyn tiedot
 Äänitetty : 1999–2000
 Julkaistu: 2000
 Tyylilaji: progressiivinen folk
 Kesto: 18.52
 Levy-yhtiö: Prophecy Productions
Tenhin muut julkaisut
| Kauan 1999 | Airut: ciwi 2000 | Väre 2002 |
Airut: ciwi -mini-CD (EP) on Tenhin kolmas virallinen julkaisu, joka julkaistiin vuonna 2000. Se julkaistiin Tenhin kahden ensimmäisen albumin välillä. Levyltä löytyvää kappaletta "Kielo" oltiin alun perin sisällyttämässä jo Tenhin esikoislevylle "Kauan", mutta tällöin se päätettiin hylätä toistaiseksi. Kesällä 2000 kappale äänitettiin uudestaan.
Airut: ciwi -mcd sisällytettiin kokonaisuudessaan elokuussa 2007 julkaistulle Tenhin kolmen CD:n kokoelmalle Folk Aesthetic 1996–2006. Levyllä on mukana myös Kauan-levyä äänitettäessä syntynyt varhaisempi versio "Kielo"-kappaleesta.
Tenhin seuraava levy oli Airut:aamujen (2004).
Kappaleet

Tuulen nostatus – 1.48
Kielo – 10.39
Ciwenkierto – 6.25
Kokoonpano

Tyko Saarikko – kitara, laulu, syntetisaattori, munniharppu, didgeridoo
Ilkka Salminen – kitara
Ilmari Issakainen – basso, kitara, piano, lyömäsoittimet
Eleonora Lundell – viulu
Veera Partanen – huilu
Vääksyn työväentalo Torppa

| Vääksyn Torppa |
| --- | --- |
 Asikkalan-Vääksyn ja Anianpellon työväentalo vasta valmistuneena.
Osoite:  Anianraitti 5, 17200 Vääksy
Sijainti:  Anianpelto, Vääksy, Asikkala
Valmistumisvuosi:  1912
Rakennuttaja:  Vääksyn Työväenyhdistys ry
Omistaja:  Vääksyn-Anianpellon Työväenyhdistys ry
Runkorakenne:  hirsi
Julkisivumateriaali:  lauta
Kerrosluku:  1
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Vääksyn työväentalo Torppa on Asikkalan kunnan Vääksyn kylässä (Asikkalan keskustaajama) sijaitseva työväentalo.
Historiaa

Vääksyn työväenyhdistys perustettiin vuonna 1906. Talo valmistui vuonna 1912. Sisällissodan aikana talo oli takavarikossa ja sen irtaimistoa tuhottiin. Vuonna 1931 yhdistyksen arvioitiin olevan ”Asikkalan toimikykyisin”, ja siinä oli noin 20 jäsentä. Sotien jälkeen yhdistys liittyi SKDL:n organisaatioon. Nykyään talon omistaa Vääksyn-Anianpellon Työväenyhdistys ry.
Toimintaa työväentalolla

1930-luvun alussa talolla toimi näytelmäseura ja siellä järjestettiin valistuskursseja. Vuonna 1936 yhdistys sai viettää 30-vuotisjuhlansa, mutta nimismies valvoi tilaisuutta ja kielsi muutamien runojen ja laulujen esittämisen. Yleisöä oli paikalla noin 200 henkeä. Vuonna 1956 yhdistys vietti 50-vuotisjuhliaan talolla. Ohjelmassa oli juhlapuhe ja -runo, soittoa sekä lahtelaisten nuorisoryhmien esityksiä. Seuraavana vuonna Etelä-Hämeen työväenyhdistykset järjestivät yhteisen maakuntajuhlan Vääksyssä, ja työväentalon kentälle kokoontui noin 2 000 hengen yleisö. 1950-luvun puolivälissä taloa kunnostettiin talkoilla. Vain sisämaalaus teetettiin palkkatyönä.
1980-luvulla taloa sekä vuokrattiin että yhdistys käytti sitä omiin tapahtumiinsa. Siellä järjestettiin kokouksia, tansseja, nuorisotoimintaa, urheiluharjoituksia ja juhlia sekä näytettiin elokuvia.
Myöhemmin talolla on toiminut ainakin kirpputori. Vuonna 2022 työväentalolla avautui 4H-yhdistyksen ylläpitämä kierrätyskeskus.
Rakennus

Talo on hirsirunkoinen, ja se on vuorattu laudoilla 1960-luvun lopulla. Tällöin myös alkuperäinen pärekatto vaihdettiin peltikattoon ja talon puulämmitys vaihdettiin sähkölämmitykseksi. Talossa on juhlasali näyttämöineen, ravintola, keittiö, vahtimestarin asunto sekä ylimääräinen huone.
Aleksandr Popov

Aleksandr Popov -nimisiä henkilöitä:
Aleksandr Aleksandrovitš Popov (s. 1980), jääkiekkoilija
Aleksandr Serafimovitš Popov (1863–1949), kirjailija
Aleksandr Stepanovitš Popov (1859–1906), fyysikko
Aleksandr Vladimirovitš Popov (s. 1965), ampumahiihtäjä
Aleksandr Vladimirovitš Popov (s. 1971), uimari
Aleksandr ”Puzo” Popov, Leningrad-yhtyeen rumpali
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aleksandr Popov”, voi hakea sivunnimihaulla, laajalla sivunnimihaulla tai tekstihaulla.
Yamen Ben Zekri

| Henkilötiedot |
| --- | --- | --- |
Syntymäaika: 6. lokakuuta 1979 (ikä 45)
Syntymäpaikka: Tunis, Tunisia
Pelipaikka: puolustaja
Pituus: 182 senttimetriä
Seura
Seura:  Stade Tunisien
Seurat
| Vuodet | Seura | O (M) |
| 2001–2004 2004–2006 2006–2008 2008–2009 2009–2010 2010– |  CS Hammam-Lif  Club Africain  Zamalek  SC Bastia  Al Shamal  Stade Tunisien |  16 (0) 15 (0) 21 (0) 13 (1) |
Maajoukkue
| 2007– |  Tunisia | 4 (0) |
 Seurajoukkueuran tilastot kattavat vain kansalliset sarjat, päivitetty 20. maaliskuuta 2009.  Maajoukkueuran tilastot päivitetty 19. marraskuuta 2008.
Yamen Ben Zekri (s. 6. lokakuuta 1979) on tunisialainen jalkapalloilija. Puolustajana pelaava Ben Zekri edustaa Tunisian pääsarjassa  pelaavaa Stade Tunisienia.
Ura

Ben Zekrin ura alkoi CS Hammam-Lifissa 2000-luvun alussa, josta hän siirtyi vuonna 2004 Tunisian liigan menestyneimpiin seuroihin kuuluvaan Club Africainiin. Ben Zekri vietti joukkueessa kaksi kautta ilman menestystä ennen siirtymistään Egyptiin Zamalekin riveihin. Uudessa joukkueessa hän pelasi puolitoista kautta joutuen jättämään joukkueen tammikuussa 2008 heikkojen esitystensä vuoksi.
Sittemmin Ben Zekri allekirjoitti sopimuksen ranskalaisen Bastian kanssa heinäkuussa 2008. Hän ajautui kuitenkin kauden loppupuolella riitoihin valmennusjohdon kanssa ja jätti seuran loppukaudesta. Ben Zekri pelasi kauden aikana 21 sarjaottelua.
Elokuussa 2009 Ben Zekri siirtyi yhden vuoden sopimuksella Qatariin Al Shamaliin. Kauden päätteeksi hän matkasi kesällä 2010 takaisin kotimaahansa Tunisiaan Stade Tunisienin joukkueeseen.
Aiheesta muualla

Transfermarkt[vanhentunut linkki] (saksaksi)
National Football Teams (englanniksi)
Football Database (englanniksi)
Yamen Ben Zekrin profiili LFP:ssä (ranskaksi)
Albert Öberg

Johan Albert Eligius Öberg (26. helmikuuta 1850 Helsinki – 25. joulukuuta 1910 Pori) oli suomalainen juristi ja virka- ja valtiopäivämies.
Öbergin vanhemmat olivat tullipäällysmies Johan Öberg ja Helena Sofia Lindroos. Öberg tuli ylioppilaaksi 1870, suoritti oikeustutkinnon 1875 ja sai varatuomarin arvon 1878. Hän oli tullinhoitaja Uudessakaarlepyyssä vuodesta 1887, Kokkolassa vuodesta 1892 ja Porissa 1897–1910. Öberg oli  porvarissäädyssä Uudenkaarlepyyn edustaja valtiopäivillä 1888 ja Porin edustaja valtiopäivillä 1900.